Skip to primary navigation Skip to main content Skip to primary sidebar Skip to footer
#000000
See siin on toidublogi, mida kirjutab Mari-Liis Ilover. Kõik tekstid ja fotod keerlevad ümber toidu. Selle kasvatamise, hankimise, valmistamise ja nautimise. Rõhk on ehedal, puhtal ja maitsval kodutoidul, PÄRIS toidul. Sekka muljeid söögikohtadest. Kui tunned, et oled sattunud õigesse kohta - siis tere tulemast, nautigem koos!
#000002
mai 7, 2019 by Mari-Liis Ilover 13 kommentaari
#000003
See kook valmis mõeldes kõigile neile suurtele ja väikestele, kes tahavad oma emasid ja vanaemasid või miks mitte iseennast pühapäevasel emadepäeval isetehtud koogiga rõõmustada. Et koogi tegemiseks ei ole tarvis ahju, põhjalikest kondiitrioskustest rääkimata, saavad sellega hakkama kindlasti ka kõik lapsed, kellele on jõukohane küpsiste purustamine, maasikate tükeldamine ja koore vahustamine. Need vist ongi selle koogi kõige “keerukamad” etapid. Ja ilmselgelt ei pea lapsed üksi seda tegema! Meisterdage koos ja rõõmu kõigil kui palju!
#000004
Maitsev on see kook kohe kindlasti – ja kuidas saakski teisiti, kui koostises on Oreo küpsised, toorjuust ja vahukoor, Oreo-tükkidega piimašokolaad ja maasikad (olude sunnil väljamaa omad küll veel praegu, aga need on juba täitsa head ja magusad). No ei ole ju võimalik, et kogu see asi kokku ei maitse suurepäraselt! Jaa, magus on ta küll – aga see ongi ju kook, mitte singivõileib! Pidulikuks päevaks, ega seda siis iga päev ei sööda. Ja kui juba pidu, siis olgu ka kook selle vääriline!
#000005
Toredat emadepäevaks valmistumist! Ja otsige oma 20-sentimeetrised koogivormid välja, sest see Oreo kook vajab just nii suurt vormi. Et kook on rammus ja magus, piisab üsna väikesest tükist, nii et kook on paras lõigata 12 sektoriks.
#000006
Kõigepealt purusta 150 g Oreo küpsiseid peeneks puruks. Seda on kõige mugavam teha teradega köögikombainis, aga saab ka nii, et paned küpsised kilekotti ja tambid näiteks taignarulliga puruks. Pliidil või mikros tuleks sulatada 50 g võid ja see segada küpsistega. Küpisisepuru tuleb suruda ühtlase kihina koogivormi põhjale.
#000007
Nüüd kreemi valmistamise juurde! Selleks haki veel 150 g Oreo küpsiseid tükkideks. Ei pea nii peen puru olema, kui põhja jaoks, sest need küpsised lähevad kreemi sisse ja on tore, kui neid jääb pärast süües ka tunda.
#000008
Vahusta koor. Lisa toasoe toorjuust ja mikserda ühtlaseks. Lisa küpsisetükid ja sega läbi.
#000009
Lõika 6-7 maasikat tükkideks ja laota need ühe kihina kreemile.
#000010
Määri maasikatele teine pool kreemist.
#000011
Nüüd ongi kook peaaegu valmis, ta vajab vaid tahenemiseks aega. Mina teen nii, et panen koogi paariks tunniks sügavkülma, kus ta taheneb just parasjagu tugevaks. Üle kahe tunni külmub liigselt, nii et võta kahe tunni pärast sügavkülmast välja ja hoia edasi tavalises külmkapis. Kui sügavkülma ei kasuta, lase koogil taheneda üleöö lihtsalt tavalises külmkapis. Siis veel kaunistused ja ongi valmis serveerimiseks!
#000012
300 g Oreo Küpsiseid +kaunistuseks mõned küpsised50 g võid400 g maitsestamata toorjuustu (toasoe)200 ml 35% koortu 300 g maasikaid100 g Oreo tükkidega šokolaadi (Milka)lisaks kaunistuseks küpsisetükke, söödavaid lilli,piparmünti, melissi, jänesekapsast jms
#000013
Esmalt tee koogipõhi. Purusta 150 g küpsiseid peeneks puruks. Kõige mugavam on seda teha teradega köögikombainiga, aga võib ka kilekotti pandud küpsised taignarulliga lihtsalt puruks tampida. Sulata pliidil väikeses potikeses või mikros või. Sega sulavõi küpsistega. Kata 20 cm lahtikäiva koogivormi põhi küpsetuspaberiga. Vajuta küpsisepurust põhi ühtlase kihina vormi põhjael. Tõsta koogivorm täidise külmkappi, kuni valmistad täidist.Täidise valmistamiseks haki veel 150 g küpsiseid väiksemateks tükkideks, see ei pea päris puru olema – hea, kui kreemis on küpsisetükke ka tunda. Vahusta koor üsna tugevaks vahuks, lisa toasoe toorjuust ja mikserda veel mõned tiirud, kuni kreem on ühtlane. Lisa kreemile küpsisetükid ja sega läbi. Võta koogivorm külmkapist välja. Määri pool kreemist koogipõhjale. Lõika 6-7 maasikat väiksemateks tükkideks ja kata nendega ühe kihina kreem. Määri maasikatele teine pool kreemist.Nüüd tõsta kook külma tahenema. Tavalises külmkapis võiks ta seista üleöö. Olen ise protsessi kiirendanud nii, et tõstan vormi sügavkülma, kus ta pooleteise või max 2 tunniga hangub just parajaks. Rohkem pole vaja, sest se ei ole jäätunud kook. Kui sügavkülmik on oma kiirtöö teinud, võib kooki kohe sööma hakata või tõsta tavalisse külmkappi ootele.Kaunista kook enne söömist rikkalikult: kuhja küpsise- ja maasikatükke, säti sinna tükeldatud šokolaadi ja puista peale piparmünti või melissi. Sobivad ka söödavad õied, eriti mõnusad olid siis hapukad jänesekapsad. Kook ongi valmis, mis muud kui naudingutele!
#000014
Postituse koostööpartner on Oreo küpsised
#000015
Click to share on Facebook (Opens in new window)Click to share on Twitter (Opens in new window)Click to share on Pinterest (Opens in new window)
#000016
Kas tõesti kulub 100 g šokolaadi vaid koogi peale kaunistuseks ära ja koogi sisse lähevad ainult küpsised?
Igal juhul läheb tegemisele, juba lugemisest hakkas suu vett jooksma 😀
#000019
Kaili! Koogi sees tõesti šokolaadi ei ole, täidises on ainult küpsised, toorjuust ja vahukoor. Kaunistuseks ei pruugi päris 100 g minna, läheb täpselt nii palju, kui ise tahad panna:) Ja midagi peab ju suhu pistmiseks ka jääma, onju!
#000020
Tort saigi tänaseks emadepäevaks tehtud. oli häst ilihtne teha (kuskil 30 minutit võttis kõik aega9 ja on täitsa mõnus maiustus mitmeks päevaks väikeste tükkidena süüa.
Ma olen veel sellepärast nii rahul,et veel eile mõtlesin, et ei viitsi kooki teha ja ostan kohvikust koogid, aga kohvikust oleks selle koogi omahinna (7 eurot) eest saanud vaid 2 tükikest. Nüüd aga saab magusat mitu päeva nautida.:)
#000021
Super, rõõm kuulda, et kõik kenasti õnnestus ja kook maitses!
#000022
Aitäh retsepti eest, kook valmis lihtsalt ja sai igas vanuses sööjatelt kiita. Olude sunnil asendasin maasikad kultuurmusitkatega ja Oreo küpsised Dopsi omadega. Võib-olla Oreo küpsistega oleks kook kaunima värvi säilitanud, Dops küpsistega, muutus kreem pärast kapis seismist kuidagi hallikaks, Aga no seda rohkem oli põhjust tublisti maitsvat dekoori peale kuhjata 😉 Sööjad olid õnnelikud!
#000023
Rõõm seda kommentaari lugeda, aitäh! Dopsiga võib jah minna hallikaks, neil veidi teistsugune toon. Aga kõige olulisem on maitse ja nagu aru saan, oli see tip-top. Nii et kõik lõppkokkuvõttes super!
#000024
Kas kaunistada ei võiks juba ka eelneval õhtul ?
#000025
Aga kui asendada domino küpsistega?
#000026
kas põhja lähevad küispsed koos kreemisisuga, või tuleks kreem enne vahelt ära võtta?
#000027
Esimene kook – Veebilehe pealkiri ütleb:
[...] Täna ma valmistasin esimese magustoidu oma kokaraamatu jaoks. See oli oreo maasika kook. Selle tegemine võttis aega umbes 1 tund. Ma ütleks, et selle valmistamine ei olnud väga keeruline ja sellega saaksid hakkama paljud. Kook tuli üpris hea ja ka väga magus. Retsepti võtsin ma sellelt lehelt ja ei teinud mingeid muudatusi. [...]
#000028
[...] Täna ma valmistasin esimese magustoidu oma kokaraamatu jaoks. See oli oreo maasika kook. Selle tegemine võttis aega umbes 1 tund. Ma ütleks, et selle valmistamine ei olnud väga keeruline ja sellega saaksid hakkama paljud. Kook tuli üpris hea ja ka väga magus. Retsepti võtsin ma sellelt lehelt ja ei teinud mingeid muudatusi. [...]
#000029
See siin on toidublogi, mida kirjutab Mari-Liis Ilover. Kõik tekstid ja fotod keerlevad ümber toidu. Selle kasvatamise, hankimise, valmistamise ja nautimise. Rõhk on ehedal, puhtal ja maitsval kodutoidul, PÄRIS toidul. Sekka muljeid söögikohtadest. Kui tunned, et oled sattunud õigesse kohta - siis tere tulemast, nautigem koos! Loe lähemalt →
“Siit nurgast ja sealt nurgast” 10-aastane!Šokolaadikook. Jahuta, munata, valge suhkruta. Laktoosivaba, gluteenivaba, vegan.Kookostrühvlid á la Raffaello
Koorene pannipasta seente ja spinatiga
Kanamaksa ja -filee yakitori vardad kimchi-riisiga
Soe salat kana, seente ja köögiviljadega
Hanna, Banoffee kook (veelgi parem)Mari-Liis Ilover, Apelsinikeeks (tervete apelsinidega)Jane, Apelsinikeeks (tervete apelsinidega)Mari-Liis Ilover, Ukraina borš ja pampuškadMari-Liis Ilover, Marineeritud praetud räimed
#000034
See siin on toidublogi, mida kirjutab Mari-Liis Ilover. Kõik tekstid ja fotod keerlevad ümber toidu. Selle kasvatamise, hankimise, valmistamise ja nautimise. Rõhk on ehedal, puhtal ja maitsval kodutoidul, PÄRIS toidul. Sekka muljeid söögikohtadest. Kui tunned, et oled sattunud õigesse kohta - siis tere tulemast, nautigem koos! Loe lähemalt →
#000035
Koorene pannipasta seente ja spinatiga
Kanamaksa ja -filee yakitori vardad kimchi-riisiga
Soe salat kana, seente ja köögiviljadega
#000038
Külm jogurti-kurgisupp, ideaalne kuumaks suvepäevaks
#000040
Värske kartul kodujuustuga, sarjast suve parimaid maitseid
#000041